*Шашава песма*

Мирослав Антић

**Мирослав Антић** (1932–1986), песник, новинар, сценариста, редитељ, сликар. Рођен у Мокрину, у Банату. Написао је тридесетак збирки песама од којих је највећи део о деци и младима. Најпознатије збирке: *Плави чуперак, Гарави сокак, Ходајући на рукама, Тако замишљам небо* и друге.

* **Књижевни род:**лирика **Књижевна врста:**љубавна песма
* **Љубавна песма:** пева о љубави, заљубљености, чежњи, има исповедни тон **Тема:**разговор мајке и кћерке о љубави
* **Врста строфе:** дистих (строфа од два стиха)
* **Мотиви:**маштовитост, јава, сан
* **Лирски субјекат:** девојчица

**Лирски субјект**

**Лирски субјект (лирско ја)** – карактеристичан је за ауторску књижевност. Лирски субјект је јунак коме песник поклања своје мисли и осећања. „Од тренутка када песник оживи лирско ја у песми, престаје сличност између песника и насталог, уметнички оживљеног лирског субјекта песме.”

Ову песму изражајано и топло казује сам аутор. Послушај је.

<https://www.youtube.com/watch?v=eyqUgT7fBrA>

**Одговори на дата питања:**

* Која осећања песма прво изазива у теби?
* Шта ти је у песми необично?
* Код које си речи застао/ла?
* Да ли су наслов и тема песме подударни? Зашто је песник песму назвао шашавом?
* Збуњена девојчица своје мале тајне поверава мајци. Како мајка реагује на њену искреност?
* Којом речју би најбоље описао/ла оно што „мучи” нашу јунакињу?
* Да ли је девојчици због тог осећања лепо или је тужна? Можда је знатижељна, пркосна? Покушај да се пренесеш у њен свет. Обузимају ли и тебе слична осећања? Коме би их поверио/ла?
* Један од мотива ове песме је чежња. У ком стиху је тај мотив најизраженији?
* На крају песме девојчица уз враголаст осмех на мајчино питање: а да л’ то вреди? одговара: видећеш – вреди. Шта тај стих казује о девојчици?
* Шашава песма је лирска ауторска песма. Према основном осећању, у коју врсту песама спада:

 а) родољубиве;

 б) описне;

 в) љубавне;

 г) мисаоне?